Pasaules universitāšu akadēmiskais reitings

Pasaules universitāšu akadēmiskais reitings () ir viens no populārākajiem universitāšu salīdzinošajiem reitingiem. To kopš 2003. gada publicē Šanhajas Jiao Tong Universitātes Augstākās izglītības institūts. Publicēti tiek to universitāšu reitingi, kuras, saskaņā ar reitingu, ir starp 500 labākajām universitātēm pasaulē.

 Metodoloģija 
Reitinga aprēķināšanai tiek izmantoti šādi kritēriji:

 Augstskolas studentu un beidzēju iegūto Nobela un Fīldsa prēmiju skaits. Jo senāk iegūta prēmija, jo mazāk punktus augstskola saņem. Svars: 10%
 Augstskolas mācībspēku iegūto Nobela un Fīldsa prēmiju skaits. Jo senāk iegūta prēmija, jo mazāk punktus augstskola saņem. Svars: 20%
 Citētāko zinātnieku skaits mācību iestādē. Cik daudz izcilu zinātnieku (starp visvairāk citētajiem savā zinātņu nozarē) strādā augstskolā. Svars: 20%
 Žurnālos Nature un Science publicēto rakstu skaits. Tiek ņemtas vērā pēdējo 5 gadu publikācijas. Svars: 20%
 SCI-Expanded un SSCI publicēto rakstu skaits. Kopējais augstskolas publicēto rakstu skaits šajās datu bāzēs, SSCI publikāciju skaits tiek reizināts ar 2. Svars: 20%
 Iepriekšējo rādītāju svērto vērtību dalījums ar augstskolas akadēmiskā personāla skaitu. Akadēmiskā personāla lielums tiek noteikts, aprēķinot pilnas slodzes ekvivalentu. Svars: 10%

 Rezultāti 
+Pasaules universitāšu akadēmiskais reitings — Top 10+ Institūcija  2003  2004  2005  2006  2007  2008  2009  2010  2011  2012 2013 2014 2015 2016 2017 2018 2019 2020 Hārvarda Universitāte (ASV) 111111111111111111 Stenforda Universitāte (ASV) 223322232222222222 Kembridžas Universitāte (AK) 532244455555543333 Masačūsetsas Tehnoloģiju institūts (ASV)655555543343354444 Kalifornijas Universitāte (Bērkli) (ASV) 444433324434435555 Prinstonas Universitāte (ASV) 778888877776666666 Kolumbijas Universitāte (ASV) 1097777788888898887 Kalifornijas Tehnoloģiju institūts (ASV) 366666666667789998 Oksfordas Universitāte (AK) 9810101010101010101091077779 Čikāgas Universitāte (ASV) 1110989999999991010101010 Jeila Universitāte (ASV) 81111111111111111111111111111131211 Kornela Universitāte (ASV)121212121212121213131313131314121312 Kalifornijas Universitāte (Losandželosa) (ASV) 151614141313131312121212121212111113 Vašingtonas Universitāte (ASV) 162017171616161616161615151513141416 Kalifornijas Universitāte (Sandjego) (ASV) 141313131414141415151414141415151818

2018. gada reitingu sarakstā no Ziemeļvalstu augstskolām visaugstākie reitingi bija Kopenhāgenas Universitātei (29. vieta), Zviedrijas Karaliskajam Kārļa institūtam (44. vieta), Helsinku Universitātei (57. vieta), Oslo Universitātei (62. vieta), Upsālas Universitātei (63. vieta), Orhūsas Universitātei (65. vieta), Stokholmas Universitātei (77. vieta) un Lundas Universitātei (101—150).
Visaugstāk novērtētā Krievijas Federācijas augstskola bija Maskavas Valsts universitāte (86. vieta), Sanktpēterburgas Valsts universitāte (dalīta 301.—400. vieta) un Maskavas Fizikāli tehniskajam institūtam un Novosibirskas Valsts universitātei (abas 401.—500. vietā).
No Centrālās un Austrumeiropas valstu universitātēm visaugstāk novērtētā bija Prāgas Kārļa universitāte (dalīta 201.—300. vieta), dalīta 301.—400. vieta bija Budapeštas Eötvös Loránd universitātei, Krakovas Jagaiļa Universitātei, Varšavas Universitātei, bet dalīta 401.—500. vieta bija Ļubļanas Universitātei un Segedas Universitātei.

2018. gada reitingā Tartu Universitāte bija iekļauta saraksta 301.—400. vietā. 2020. gada reitingā Tartu Universitāte bija 401.—500. vietā, bet Viļņas Universitāte 701.-800. vietā. Neviena Latvijas universitāte vēl nav iekļuvusi 1000 Pasaules universitāšu akadēmiskā reitinga sarakstā.

 Kritika 
2007. gadā tika publicēts Rāzvana Floriana pētījums, kurā tika mēģināts patstāvīgi aprēķināt reitingu, pamatojoties uz publiski sniegto metodoloģijas aprakstu. Tika konstatēts, ka oficiālajā aprēķinā ir pieļautas vairākas neprecizitātes, kas var nedaudz nobīdīt rezultātus.Florian, R. (2007). Irreproducibility of the results of the Shanghai academic ranking of world universities. Scientometrics. 72:25-32. Tāpat arī reitings tiek kritizēts par pārāk lielu uzsvaru uz dabaszinātnēm. Tas skaidrojams ar faktu, ka Nobela un Fīldsa prēmijas tiek piešķirtas galvenokārt dabaszinātnēs, tāpat arī žurnālos Nature un Science raksti pamatā ir veltīti tieši dabaszinātnēm.

 Skatīt arī 
 Times Higher Education reitings
 QS pasaules universitāšu reitings
 Latvijas augstskolu reitings

 Atsauces 

*Pasaules universitāšu akadēmiskais reitings